SET สัปดาห์นี้ Sideways จับตาหุ้นเข้า MSCI–เพิ่มน้ำหนักลงทุนรอบใหม่ เม็ดเงินไหลเข้าทะลัก
โนมูระฯ” ชี้ SET สัปดาห์นี้ Sideways  จับตาหุ้นเข้า MSCI–เพิ่มน้ำหนักลงทุนรอบใหม่ เม็ดเงินไหลเข้าทะลัก 31 ส.ค.นี้  พร้อมชู SCB-BE8- RATCH  หุ้นเด่น
SET สัปดาห์นี้ Sideways จับตาหุ้นเข้า MSCI–เพิ่มน้ำหนักลงทุนรอบใหม่ เม็ดเงินไหลเข้าทะลัก 31 ส.ค.นี้  พร้อมชู SCB-BE8- RATCH  หุ้นเด่น
30 ส.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (29 ส.ค.-2ก.ย.65) จากบทวิเคราะห์บล.โนมูระ พัฒนสิน โดยระบุว่า สัปดาห์ “Sideways ” โดยมีแนวต้าน 1,660-1,685 จุด แนวรับ 1,630-1,615 จุด
โดยวันที่ 31 ส.ค. จับตา US Housing  การขอสินเชื่อที่อยู่อาศัย จากรอบก่อน ลดลง 1.2% และ 2 ก.ย. ติดตามรายงานตัวเลขการจ้างงานนอกภาคเกษตรส.ค. 65 ตลาดคาดเพิ่มขึ้น 3.0 แสนตำแหน่งชะลอลงจากก.ค.65 ที่เพิ่มขึ้น 5.28 แสนตำแหน่งและอัตราว่างงาน ส.ค.65 ตลาดคาด 3.5% เท่ากับ ก.ค.65
นอกจากนี้วันที่ 31 ส.ค.65 จับ EU CPI เงินเฟ้อเดือน ส.ค.65 ตลาดคาด 9.0% เทียบช่วงเดียวกันของปีก่อนจาก 8.9% เทียบช่วงเดียวกันของปีก่อน และวันที่ 2 ก.ย. จับตา EU Labour Market อัตราว่างงานเดือนส.ค.65 คาด 6.6% เท่ากับ ก.ค.65
นอกจากนี้วันที่ 29 ส.ค. ติดตามการพิจารณาเห็นชอบร่างงบประมาณประจำปีชั้น ส.ว. เบื้องต้นคาดจะเห็นชอบ บวกต่อความต่อเนื่องนโยบาย และ 31 ส.ค. ติดตามดัชนีผลผลิตอุตสาหกรรมเดือนก.ค. 65 ตลาดคาดโต 8.75% เทียบช่วงเดียวกันของปีก่อนพลิกจากลดลง 0.02% เทียบช่วงเดียวกันของปีก่อน ในเดือนมิ.ย.65 สะท้อนภาพเศรษฐกิจไทยฟื้นตัว
ด้านกระทรวงแรงงานปรับเพิ่มค่าแรงขั้นต่ำเฉลี่ย 77 จังหวัดอยู่ที่ 337 บาท เพิ่มขึ้นจากเดิม 5-6% บวกต่อกลุ่ม Finance (TIDLOR, SINGER) ติดตามหนี้ (JMT, CHAYO) และกลุ่มที่มีฐานลูกค้าแรงงาน (CBG, OSP) ลบรับเหมาฯ อสังหาฯ
นอกจากนี้ 31 ส.ค. MSCI Rebalance เพิ่มน้ำหนักหุ้นไทย 0.03% สู่ 2.01% คิดเป็น Net ฟันด์โฟลว์ 144 ล้านเหรียญฯ โดยเพิ่มหุ้น KBANK เข้ามาใน MSCI Global Standard Index คิดเป็นเม็ดเงินราว 149 ล้านเหรียญฯ และเพิ่มน้ำหนัก JMT, BH และลดน้ำหนัก BDMS,CPALL, ADVANC, CPN, BEM ราว 3-1 ล้านเหรียญฯต่อตัว
ส่วนกลยุทธ์การลงทุน : สัปดาห์หน้าคาด SET เคลื่อนไหวในกรอบ แรงกดจากเศรษฐกิจในต่างประเทศที่ชะลอลงตั้งแต่ ส.ค. 65 ผลจากการเร่งดอกเบี้ยนโยบาย ส่วนจีนการฟื้นตัวยังค่อยเป็นค่อยไป แต่แนวโน้มภาพเศรษฐกิจไทยที่เริ่มฟื้นตัวจากการท่องเที่ยวฟื้นตัว+ต้นทุน พลังงานนิ่งขึ้น หนุนการบริโภค ซึ่งสวนทางประเทศพัฒนาแล้วเป็นตัวแปรประคอง SET หุ้นเด่น คือ 1. กลุ่ม Consumer (ADVANC, TIDLOR, INTUCH, CPALL, MAKRO, CRC, HMPRO,ILM, KTC, BDMS, TLI) ,2. กลุ่ม Anti-Commodities (SCGP, SCC, TOA, EPG, GULF) ,3.กลุ่ม High Growth/ Digital Tech อิงความต้องการในประเทศ (SNNP, JMT, SINGER,CHAYO, BE8, BBIK, IIG, SAPPE) และ 4. กลุ่มธนาคาร (SCB, KBANK, BBL, TTB)
สำหรับหุ้นเด่นสัปดาห์นี้:แนะนำ SCB, BE8, RATCH โดย SCB ราคาเป้าหมาย 155 บาท : หุ้นกลับมาเทรดระดับปกติ หลัง Unlock ความกังวลเรื่อง Bitkub และ BE8 ราคาเป้าหมาย 88 บาท : ผ่านจุดตลาดกังวล Fed Hawkish หนุนหุ้น High Growth กลับมาเด่น และRATCH ราคาเป้าหมาย 68 บาท : ลุ้น Rerate Valuation ตามโครงสร้างใหม่ Green Energy เพิ่มขึ้น